Lava solidària, un dolç en el Mercat Municipal L’Almara a benefici dels afectats de la Palma
2025-07-24

Recentment, el passat dia 19 de setembre, es va complir un any de l’inici de l’erupció del volcà Cumbre Vieja de l’illa de La Palma i, hui dia, nombroses persones i famílies senceres de palmers i palmeres continuen patint les conseqüències d’un fenomen natural que va durar 85 dies i que va arrasar amb pobles sencers. Pensant en tots els afectats i afectades de La Palma i amb la voluntat de recaptar solidàriament fons per a ajudar-los, ha sorgit la lava solidària, un dolç comestible a base de carbó de sucre i amb sabor de plàtan, que des d’aquesta setmana es pot adquirir en el Mercat Municipal L’Almara de Burjassot.

El dolç, que visualment emula a la lava d’un volcà, ha sigut creat pel pastisser Christian Escribà i la iniciativa arriba a través de CONFEMERCATS, a la qual està associada el Mercat Municipal L’Almara. La lava solidària es podrà trobar al llarg d’aquesta setmana i fins al 30 de setembre, tant a Burjassot com en altres mercats com els Mercats Centrals de València i de Castelló, així com en el d’Onda, Carcaixent o El Cabanyal .

En el Mercat de Burjassot, es podrà trobar la lava solidària en les següents parades: Pescateria Nacho, Pollastres Badía, Verdures Fran de la Plaza, Salaons Goya, Xarcuteria Centelles i Croissanteria i Bolleria Loles.